**Perkáta Nagyközség Önkormányzata Képviselő-testülete**

**1/2021. (I. 20.) önkormányzati rendelete**

**„A természetben nyújtott szociális célú tűzifa támogatás jogosultsági feltételeiről” szóló 8/2020. (X. 15.) önkormányzati rendelet módosításáról**

Perkáta Nagyközség Alpolgármestere „a katasztrófavédelemről és a hozzá kapcsolódó egyes törvények módosításáról” szóló 2011. évi CXXVII. törvény 46. § (4) bekezdésében biztosított jogkörében, az Alaptörvénye 32. cikk (2) bekezdésében kapott felhatalmazás alapján, „Magyarország helyi önkormányzatairól” szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

1. §

„A természetben nyújtott szociális célú tűzifa támogatás jogosultsági feltételeiről” szóló 8/2020. (X. 15.) önkormányzati rendelet 4. § (1) bekezdése helyébe a következő rendelkezés lép:

(1) Természetben nyújtott szociális tűzifa támogatásra az a tűzifával fűtő perkátai lakos jogosult, akinek családjában az egy főre eső jövedelme nem haladja meg:

* 1. nem egyedül élő esetén a mindenkori öregségi nyugdíj legkisebb összegének 165 %-át,
	2. egyedül élő esetén a mindenkori öregségi nyugdíj legkisebb összegének 240 %-át.

2. §

„A természetben nyújtott szociális célú tűzifa támogatás jogosultsági feltételeiről” szóló 8/2020. (X. 15.) önkormányzati rendelet 4. § (3) bekezdése helyébe a következő rendelkezés lép:

(3) Szociális tűzifa hozzájárulást lakásonként egy személy részére legfeljebb egy alkalommal lehet megállapítani, függetlenül a lakásban élő személyek és háztartások számától. A kérelem beérkezésének végső határideje: 2021. február 15. A fenti határidő elmulasztása jogvesztő.

3. §

(1) Ez a rendelet a kihirdetést követő napon lép hatályba és a hatálybalépést követő napon hatályát veszti.

(2) E rendelet rendelkezéseit a hatálybalépésekor folyamatban lévő ügyekben is alkalmazni kell.

 Oláh István Dr. Lakos László

 alpolgármester jegyző

***Záradék:***

A rendeletet a Perkátai Polgármesteri Hivatal hirdetőtábláján történő kifüggesztéssel kihirdetem.

Perkáta, 2021. január 20.

Dr. Lakos László

 jegyző